ফের অসুস্থ পার্থ চট্টোপাধ্যায়!

ওয়েব ডেস্ক: ফের অসুস্থ প্রাক্তন শিক্ষামন্ত্রী পার্থ চট্টোপাধ্যায় (Partha Chatterjee) । ভর্তি করানো হল জেল হাসপাতালে। কিন্তু হঠাৎ কী হল তাঁর?

জানা যাচ্ছে, পা ফুলে গেছে প্রাক্তন শিক্ষা মন্ত্রীর। যার জেরে তিনি হাটতে পারছেন না। তাই তড়িঘড়ি তাঁকে ভর্তি করানো হল হাসপাতালে। উল্লেখ্য, কদিন আগেই বুকে ব্যাথা নিয়ে কলকাতার বাইপাসের ধারে এক বেসরকারি হাসপাতালে ভর্তি হন তিনি। আর এবার পা ফুলে যাওয়ায় তাঁকে ভর্তি করা হল জেল হাসপাতালে।

আরও পড়ুন: পার্থর জামিন আবেদন এখনও স্থগিত! পাল্টা শীর্ষ আদালতে সিবিআই দিতে চায় হলফনামা

জানা যাচ্ছে, কয়েকদিন আগেই তাঁর বেশকিছু টেস্ট করানো হয়। আর এবার সেই টেস্ট রিপোর্ট পাঠানো হল এসএসকেএম হাসপাতালে। আর এবার এসএসকেএমের পক্ষ থেকে গঠন করা হয়েছে বোর্ড সেই রিপোর্ট চেক করার জন্য।

জেল সূত্রে খবর, বারবার অসুস্থ হচ্ছেন পার্থ চট্টোপাধ্যায়। তাই সিআরটিকে জানানো হল প্রতি মাসে তাঁর শারীরিক পরীক্ষা করাতে হবে।

উল্লেখ্য, আজই শীর্ষ আদালতে ধাক্কা খান পার্থ চট্টোপাধ্যায়। স্থগিত করে দেওয়া হয় তাঁর জামিনের আবেদন। রাজ্যের প্রাক্তন শিক্ষামন্ত্রী পার্থ চট্টোপাধ্যায়ের জামিনের আবেদন মামলায় এবার সিবিআইয়ের কাছে হলফনামা চাইল সুপ্রিম কোর্ট। প্রথমে কেন্দ্রীয় তদন্তকারী সংস্থা চার সপ্তাহের সময় চায় আদালতের কাছে হলফনামা জমা দেওয়ার জন্য, কিন্তু শীর্ষ আদালতের বিচারপতি সূর্য কান্ত এবং বিচারপতি এনকে সিংহের বেঞ্চ সাফ জানিয়ে দেয় কেন্দ্রীয় তদন্তকারী সংস্থাকে দুই সপ্তাহের মধ্যে দিতে হবে এই হলফনামা।

উল্লেখ্য, গত বছরের নভম্বর মাসে কলকাতা হাইকোর্টের দ্বারস্থ হন প্রাক্তন শিক্ষামন্ত্রী পার্থ চট্টোপাধ্যায়। কিন্তু বিচারপতি তপোব্রত চক্রবর্তী সেবার সিবিআই মামলায় পার্থর জামিনের আবেদন খারিজ করে দেয়। আর তারপরেই পার্থ সিবিআই মামলায় জামিনের আবেদন চেয়ে দ্বারস্থ হয় শীর্ষ আদালতে। আর সেই মামলার প্রেক্ষিতেই সুপ্রিম কোর্টের আজ এই নির্দেশ।

উল্লেখ্য, ২০২২ সালের ২৩ জুলাই নিয়োগ দুর্নীতি মামলায় আর্থিক দুর্নীতির দায়ে গ্রেফতার করা হয় পার্থ চট্টোপাধ্যায়কে।

দেখুন অন্য খবর